-1
প্রতিবেশী ভালো হলে হৃদ রোগের ঝুঁকি কমে
ভালো প্রতিবেশী থাকলে আপনার আকস্মিক হৃদ্‌রোগে আক্রান্ত হওয়ার (হার্ট অ্যাটাক) ঝুঁকি কমে। যুক্তরাষ্ট্রের মিশিগান বিশ্ববিদ্যালয়ের একদল গবেষক পঞ্চাশোর্ধ্ব পাঁচ হাজার ব্যক্তির ওপর গবেষণার ভিত্তিতে এ তথ্য জানিয়েছেন। জার্নাল অব এপিডেমিওলজি অ্যান্ড কমিউনিটি হেলথ সাময়িকীতে প্রকাশিত ওই গবেষণা প্রতিবেদনে বলা হয়, ভালো সামাজিক সম্পর্ক বজায় রাখলে হার্ট অ্যাটাকের ঝুঁকি অন্তত ১৭ শতাংশ কমে। তাই সুস্থতার জন্য বৃদ্ধ ব্যক্তিরা প্রতিবেশীদের সঙ্গে সুসম্পর্ক রাখতে পারেন। তাহলে তারাও ইতিবাচক সহায়তা করবে এবং যেকোনো বিপদ-আপদে সবার আগে এগিয়ে আসবে। ইনডিপেনডেন্ট।